آمریکا پرزیدنتی دونالد ترامپ، عدلیه ناظیری جف سسیونس دان، 2016 پرزیدنت سئچیمینده روسیانین رولو حاقینداکی سوروشدورمانی بیتیریلمه سینی ایسته‌دی.
دونالد ترامپین دونن وئردیگی بو تشببوس، اؤز پارتیسی اولان جمهورتچی پارتی نین، سوروشدورمانین داوامینی ایسته‌ین کونگره عضو‌لری آراسیندا اعتراضی یاراتدی.
ترامپ، رهبرلیگی‌نین ان اوست سویه آدلی نماینده‌سینه ناظیرلیگین تعیین ائتدیگی خصوصی موشاویر روبرت مولرین داوام ائتدیردیگی سوروشدومانین قورتاریلماسی اوچون بو گونه قدرکی ان آچیق چاغیریشینی ائتمیش اولدو.
آمریکا پرزیدنتی دونن بیر سیرا توئیتر مساژیندا، اؤز سئچیم کامپانیاسیندا روسیا ایله امکداش‌لیق ائدیلدیگی ادعاسینی "باش‌دان-آیاغا یالان" کیمی قیمتلندیریب.
دونالد ترامپ،
بو فلاکت بیر وضعیت. عدلیه ناظیری جف سسیونس، اؤلکه‌میزی داها چوخ لکه‌لمه‌دن، بو غرضلی ایفریته اووونو درحال دایاندیرما‌لی" دئدی.
آغ ائو داها سونرا ائتدیگی آچیقلامادا، توئیتر مساژی‌نین سسیونس ا بیر دستور اولمادیغینی، ساده‌جه ترامپین پروسه سین اوزانماسین‌دان دویدوغو ناراحات‌لیغی ایفاده ائتدیغینی بیلدیردی.
6  جمهوریچی سناتور ایسه، ترامپین، سورشدورمانین باغلانماسی چاغیریشینی تنقید ائتدی.
موخالیفت‌دکی دموکرات کونگره عضو‌لری ده ترامپی، عدالتی مانع اولماغا تلاش ائتمکله گوناهلاندیردی.
نوامبر 2016دا کئچیریلن سئچیمده قالیب گلمه‌سین‌دن بو یانا ترامپ، غلبه‌ده روسیانین کمکی اولدوغو ادعا‌لارینا اعتراض گؤستریر.
آنجاق سسیونس، بیر رهبرلیگی‌نین ماراق توققوشماسی دوغا، یا دا اوبژکتیو‌لیگینی قورویامایاجاغی قایغیسییلا بیر ایشدن چیخاریلماسی اولان " recuse " اصولونو 2017 می آییندا ایستیفاده ائتمیش اولدوغو اوچون، سوروشدورمانی دایاندیرما صلاحیتی یوخ‌دور.
سسیونس داعوا‌دان چکیلدیک‌دن سونرا سوروشدورما آپارماسی اوچون معاوینی رود روسنستین وظیفه لندیرمیشدیر.
مولری خصوصی موشاویر اولا‌راق گتیرن روسنستین اولدوغو اوچون، وظیفه‌دن آنجاق اؤزو آلا بیلر.
